Document ID: 32012R0907
Publication Date: 2012-08-20

Title and Content:
NARIADENIE KOMISIE (EÚ) č. 907/2012
z 20. augusta 2012,
ktorým sa na rok 2012 stanovuje zoznam priemyselných výrobkov Prodcom stanovený nariadením Rady (EHS) č. 3924/91
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (EHS) č. 3924/91 z 19. decembra 1991 o zavedení štatistických zisťovaní týkajúcich sa priemyselnej výroby Spoločenstva (1), a najmä na jeho článok 2 ods. 6,
keďže:
(1)
V nariadení (EHS) č. 3924/91 sa vyžaduje, aby členské štáty vykonávali štatistické zisťovanie priemyselnej výroby Spoločenstva.
(2)
Základom štatistického zisťovania priemyselnej výroby musí byť zoznam výrobkov, podľa ktorého sa stanoví, ktorá priemyselná výroba má byť predmetom štatistického zisťovania.
(3)
Zoznam výrobkov je potrebný na účely zosúladenia štatistických údajov o výrobe a o zahraničnom obchode a porovnania s nomenklatúrou výrobkov Spoločenstva (CPA).
(4)
Zoznam výrobkov, ktorý sa vyžaduje v nariadení (EHS) č. 3924/91 a na ktorý sa odkazuje ako na „zoznam Prodcom“, je spoločný pre všetky členské štáty a potrebný na porovnanie údajov medzi členskými štátmi.
(5)
Zoznam Prodcom je nutné aktualizovať, preto je potrebné stanoviť zoznam na rok 2012.
(6)
Opatrenia stanovené v tomto nariadení sú v súlade so stanoviskom Výboru pre Európsky štatistický systém zriadeného nariadením Európskeho parlamentu a Rady (ES) č. 223/2009 o európskej štatistike (2),
PRIJALA TOTO NARIADENIE:
Článok 1
Zoznam Prodcom na rok 2012 je uvedený v prílohe.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Uplatňuje sa od 1. januára 2012.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. augusta 2012

Classification:
Level 1 Topics: 100147
100158
100160
100146
Level 2 Topics: 100191
100268
100260
100190
100196
Level 3 Topics: 13
2449
2707
2720
4256
All Topics: 2758
3634
4258
6371
9